Drøftelse af forslag vedrørende toiletfaciliteterne på [adresse] 
Sagsfremstilling 
12.    Drøftelse af forslag vedrørende toiletfaciliteterne på [adresse]  
                                                                                                                        Åbent 
Sagsnr.: 326-2015-26886       J.nr.: 02.00.00            Jon Thomsen.: 326-2015-162526 
  
[adresse] 
Kommunen har modtaget en forespørgsel fra Fonden Reersø Havn vedrørende toiletfaciliteterne på [adresse]. 
Fonden ønsker, at toiletbygningen ved havnen udbygges således, at antallet af toiletter forøges med op til fire 
toiletter. Samtidig ønsker Fonden Reersø Havn, at der i forbindelse med havnens 100-års jubilæum i 2015 etableres 
midlertidige ekstra toiletfaciliteter på havnen, da der forventes mange besøgende i forbindelse med jubilæet.  
  
[adresse] er en privat havn med offentlig adgang, og toiletbygningen, der ligger i umiddelbar nærhed af havnen, 
er ejet af Kalundborg Kommune. 
  
Administrationen har på baggrund af forslaget set på den eksisterende toiletbygning og vurderer, at det er muligt at 
udvide bygningen mod nord. Der er imidlertid ikke på budget 2015 afsat en anlægsramme til projektet.   
  
Det er administrationens umiddelbare vurdering, at en tilbygning vil koste omkring 25.000 kr./m², og at en tilbygning 
på cirka 12 m² derfor vil koste i alt cirka 300.000 kr.   
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, 
· at ønsket om en udvidelse af den nuværende toiletbygning på [adresse] ikke imødekommes 
· at en eventuel udfordring i 2015 løses på administrativt niveau  
· at udvalget drøfter de fremtidige ejer- og driftsforhold i forhold til toiletterne på [adresse] 
  
ØKONOMISKE KONSEKVENSER 
Der er ikke i 2015 afsat et budget til udbygning af toiletbygningen på [adresse], og hvis projektet ønskes 
fremmet, skal det fremsættes som et anlægsønske på budget 2016.  
Der er ikke i 2015 afsat et budget til finansiering af midlertidige toiletter.  
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Vej, Ejendom og Affald med bemærkning om, at 
udvalget anbefaler et anlægsønske til budget 2016 vedrørende etablering af ekstra toiletkapacitet på [adresse] 
Havn, samt at der indledes drøftelser med Fonden Reersø Havn vedrørende den fremtidige drift.  
